**Кобул** (форсӣ: کابل‎) пойтахт ва шаҳри бузургтарини Афғонистон мебошад. Аҳолии онро дар ҳудуди аз 3 071 400 (2019) то 4 миллион нафар медонанд. Вай маркази иқтисодӣ ва маданӣ, дар дараи танги дарёи Кобул дар баландии 1,800 метр аз сатҳи баҳр ҷойгир шудааст.
Дар Кобул аслиҳа, либос, бисоти хона ва шакар истеҳсол мешаванд, ҳарчанд ки ҷанги аз соли 1979 пурдавом иқтидори иқтисодии шаҳрро костааст. Дар Кобул намояндагони миллату халқҳои гуногун, аз қабили тоҷикон 55%, паштунҳо 20% ва ҳазораҳо 20% ва дигар миллатҳо 5% зиндагонӣ мекунанд. Ҳамаи мардуми Кобул тоҷикӣ балад ва дар айни замон Порсигӯ ҳастанд. 90 дар 100 мардуми шаҳри Кобул ҳанафӣ ва 8 дар сад шиъа ва 2 дар сад боқӣ аз дин ва мазҳаб мебошанд. Дар айни замон дар Кобул раванди барқарорсозии харобаҳои замони ҷанг давом дорад.

Таърих
------

Номи Кобул бори аввал дар маъхазҳо, ҳамчун дарёи Кубҳа тақрибан 1200 пеш аз милод ва ҳамчун бошишгоҳ — Kabura тақрибан 300 пеш аз милод омадааст. Кобул дар замони антиқа номи Чабороро дошт. То забти арабҳо дар соли 664, Кобул дар ҳайати давлати Бохтар империяи Маурён, Кӯшониён, давлати ҳиндувон қарор дошт. Дар 6 асри минбаъда дар шаҳр намояндагони сулолаи Сомониён, Шоҳиёни Ҳинд, Ғазнавиён ва Ғӯриён ҳукмронӣ кардаанд.

манзараи шаҳри харобшуда
Дар садаи XIII шаҳрро муғулон ғорат карданд. Дар садаи XIV, нуфузи Кобул боз афзуд ва он ба яке аз марказҳои тиҷорати давлати Темуриён табдил ёфт. Баъдтар шаҳрро соли 1504 Бобур ишғол кард ва пойтахти хеш қарор дод.

Кобулро соли 1738 Нодиршоҳ забт кард. Дар миёнаҳои садаи XVIII дар Афғонистон Аҳмадшоҳи Дурронӣ ба сари қудрат омад ва ҳукмронии афғонҳоро барқарор сохт. Соли 1772 писари Аҳмадшоҳи Дурронӣ Темуршоҳ Кобулро пойтахт эълон намуд.

Соли 1826 Дӯстмуҳаммад подшоҳи Афғонистон шуд, вале соли 1839 инглисҳо кишварро забт карда, дар Шоҳ Шуҷоъ — дастнигари худро ҳоким карданд. Шӯриши соли 1841 инглисҳоро шикаст дод ва ба ақибнишинӣ ба сӯи Ҷалолобод водор сохт. Соли 1842 инглисҳо бош гшата Болои Ҳисорро ғорат карданд ва ба Ҳиндустон ақибнишинӣ карданд. Дӯстмуҳаммад ба тахт баргашт.

Дар ибтидои асри ХХ дар Кобул Амонуллохон ҳукмронӣ намудааст. Ӯ чандин ислоҳот, аз ҷумла, мактаб барои духтарон ва сар кардани истифодаи қуввваи барқро гузаронидааст. Пойгоҳи ӯ — Қасри Доруламон дар қисми ҷанубу ғарбии Кобул буд. Соли 1919 Амонуллохон баъд аз ҷанги сеюми инглисҳову Афғонистон, истиқлоли Афғонистонро эълон мекунад.

Соли 1932 донишгоҳи Кобул кушода шуд ва солҳои 50-уми асри ХХ бо кумаки Иттиҳоди Шӯравӣ кӯчаҳои шаҳр мумфарш карда шуданд.

Аз миёнаҳои асри ХХ сар карда, шаҳр ба маркази саноатӣ табдил ёфт.

Соли 1975 дар Кобул бо кумаки Чехословакия хати троллейбус кушода шуд.

Баъд аз оғози ишғоли Афғонистон аз тарафи Шӯравӣ, Иттиҳоди Шӯравӣ Кобулро 23 декабри соли 1979 забт намуд ва онро маркази фармондеҳии қӯшунҳои худ дар Афғонистон, қарор дод. Баъд аз пошхӯрии ҳукумати Муҳаммад Наҷебуллоҳ дар соли 1992, Кобул ба маркази ҷанги шаҳрвҷандӣ табдил ёфт. Дар ин замон дар Афғонистон дар сари қудрат Ҷамъияти исломӣи Бурҳониддин Раббонӣ буд, вале пайравони Ҳизби исломии сарвазир Гулбуддин Ҳикматёр то соли 1996 қисми ҷанубиии шаҳрро пайваста мушакборон мекарданд.

Сентябри соли 1996 Кобулро толибон ишғол карданд, онҳо аҳолии босаводи шаҳрро таъқиб карда, пойтахтро ба Қандаҳор кӯчониданд.

Толибон Кобулро 12 ноябри соли 2001 баъд аз бомбапартоиҳои шадиди ИМА тарк гуфтанд ва ҳукмронии шаҳр ба дасти Иттиҳоди Шимол гузашт. Баъд аз ишғоли Афғонистон аз тарафи ИМА Кобул боз пойтахти Афғонистон қарор дода шуд.

Ба шаҳр Фурудгоҳи Байналмилалии Кобул хидмат мерасонад.

Иқлим
-----

| **Иқлими Кобул** |
| --- |
| Нишондод | Янв. | Фев. | Март | Апр. | Май | Июн | Июл | Авг. | Сен. | Окт. | Нояб. | Дек. | Сол |
| Максимуми миёна, °C | 4,5 | 5,5 | 12,5 | 19,2 | 24,4 | 30,2 | 32,1 | 32,0 | 28,5 | 22,4 | 15,0 | 8,3 | 19,6 |
| Ҳарорати миёна, °C | −2,3 | −0,7 | 6,3 | 12,8 | 17,3 | 22,8 | 25,0 | 24,1 | 19,7 | 13,1 | 5,9 | 0,6 | 12,0 |
| Минимуми миёна, °C | −7,1 | −5,7 | −0,7 | 6,0 | 8,8 | 12,4 | 15,3 | 14,3 | 9,4 | 3,9 | −1,2 | −4,7 | 4,3 |
| Андозаи бориш, мм | 34 | 60 | 67 | 71 | 23 | 1 | 6 | 1 | 1 | 3 | 18 | 21 | 312 |
| *Сарчашма: World Climate Боду ҳаво ва иқлим* |

Кобул имрӯз
-----------

Қисми қадимаи Кобул пур аз бозорҳои дар қади кӯчаҳои танг ва каҷу морпеч ҷой гирифта, мебошад. Донишгоҳи Кобул соли 1931 кушода шудааст ва дар инчунин боз якчанд донишкадаву донишгоҳҳо ҳастанд. Яке аз ҷойҳои тамошобоби шаҳр Музеи Кобул аст. Болои Ҳисор қалъае, ки инглисҳо соли 1879 хароб карда буданд, ҳоло барқарор шудааст ва ба сифати коллеҷи ҳарбӣ хидмат мекунад. Қасри Доруламон собиқ бинои харобгардидаи вазорати мудофиа мебошад.

Дигар ҷойҳои тамошобоби шаҳр Кобули Ғарбӣ, Боғи ҳайвоноти Кобул, Боғҳои Бобур, Болои Ҳисор, Масҷиди Шоҳи Душамшера, Галереяи миллии Афғонистон, Бойгонии миллии Афӯонистон, Мақбараи Шоҳони Афғонистон, теппаи Бибӣ Моҳрӯ, Қабристони насорои Кобул ва Боғи Пағмон мебошанд.

### Аз нав барқароркунӣ

Нақлиёти шаҳрӣ дар Кобул камшумор буда, ҳамагӣ 108 автобус ба аҳолии 2-4 миллиона хидмат мерасонанд. Ҳиндустон, Эрон ва Ҷопон қарор додаанд, ки ба шаҳр автобусҳои мусофиркаш биёваранд.

Октябри соли 2005 дар Кобул 13 муассисаи бонкӣ фаъолият мекард.

Меҳмонхонаи Кобул (дар маркази шаҳр) бо кумаки AKDN бо маблағи 25 миллион доллари амрикоӣ таъмиру тармим карда шуд.

### Маориф

* Донишгоҳи Кобул
* Донишкадаи Тиббии Кобул
* Политехникуми Кобул
* Мактаби Байналхалқии Кобул

Кобул дар адабиёт ва шеър
-------------------------

Номи Кобул дар бисёр асарҳои адабиёти форсӣ — дарӣ (тоҷикӣ) омадааст. Аз ҷумла.

ززابل به کابل رسید آن زمان  

Аз Зобул ба Кобул расид он замон  

  

*---Шоҳномаи Фирдавсӣ*

Адабиёт
-------

* Hill, John E. 2004. *The Western Regions according to the Hou Hanshu.* Draft annotated English translation.
* Hill, John E. 2004. *The Peoples of the West from the Weilue* 魏略 *by Yu Huan* 魚豢*: A Third Century Chinese Account Composed between 239 and 265 CE.* Draft annotated English translation.

Нигаред
-------

* Радиои Кобул
* Таърихи Афғонистон
* Рӯйхати шаҳрҳои Афғонистон

Пайвандҳо
---------

* Kabul — City of Light, 9 Billion dollar modern urban development project Бойгонӣ шудааст 22 май 2007  сол.
* RAWA photos gallery of Kabul City after war
* Beggary in Kabul

| ⚙️ Пойтахтҳои Осиё |
| --- |
| Қаламравҳои вобаста ва кишварҳои бо расмият маҳдуд бо хатти *моил* ишора шудааст. |
| 

|  |  |  |  |
| --- | --- | --- | --- |
| Осиёи Шимолӣ ва Марказӣ | Осиёи Ҷанубӣ | Осиёи Ҷанубу Шарқӣ | Осиёи Ғарби ва Ҷанубу Ғарбӣ |
| 
* **Ишқобод**, Туркманистон
* **Бишкек**, Қирғизистон
* **Душанбе**, Тоҷикистон
* **Маскав**, Русия**\***
* **Нурсултон**, Қазоқистон**\***
* **Тошканд**, Узбакистон

**Осиёи Шарқӣ**
* **Гонконг**, *Гонконг* (Чин)
* **Макао**, *Макао* (Чин)
* **Нанкин**, Ҷумҳурии Чин**+**
* **Пекин**, Чин
* **Пйунгйонг**, Кореяи Шимолӣ
* **Сеул**, Кореяи Ҷанубӣ
* **Тайбэй**, *Тайван* (Чин)**+**
* **Токио**, Ҷопон
* **Улан-Батор**, Муғулистон

 | 
* **Дакка**, Бангладеш
* **Диего-Гарсия**, *ҚБУҲ* (Бритониё)
* **Исломобод**, Покистон
* **Кобул**, Афғонистон
* **Катманду**, Непал
* **Котте**, Шри-Ланка
* **Мале**, Малдив
* **Деҳлии Нав**, Ҳиндустон
* **Тхимпху**, Бутан

 | 
* **Бандар-Сери-Бегаван**, Бруней
* **Бангкок**, Таиланд
* **Вйентян**, Лаос
* **Ҷакарта**, Индонезия**\***
* **Дили**, Тимори Шарқӣ
* **Куала-Лумпур**, Малайзия
* **Манила**, Филиппин
* **Нейпйидо**, Миёнмор
* **Пномпен**, Камбоҷа
* **Сингапур**
* **Уэст-Айленд**, *Ҷазираҳои Кокос* (Австралия)
* **Флайинг-Фиш-Коув**, *Ҷазираи Кирисмас* (Австралия)
* **Ханой**, Вйетнам

 | 
* **Абузабӣ**, Имороти Муттаҳидаи Арабӣ
* **Аммон**, Урдун
* **Анқара**, Туркия**\***
* **Бағдод**, Ироқ
* **Байрут**, Лубнон
* **Боку**, Озарбойҷон
* **Димишқ**, Сурия
* **Дуҳа**, Қатар
* **Ереван**, Арманистон
* **Уршалим**, Исроил (де-факто) **†**
* **Қоҳира**, Миср**\***
* **Манома**, Баҳрайн
* **Масқат**, Умон

 | 
* **Никосия**, Кипр
* **Ромуллоҳ**, *Фаластин* (де-факто) **†**
* **Санъо**, Яман***\****
* **Никосия Шимолӣ**, *Кипри Шимолӣ*
* **Хонкандӣ**, *Қарабоғи Кӯҳистонӣ*
* **Сухумӣ**, *Абхозистон*
* **Тифлис**, Гурҷистон
* **Теҳрон**, Эрон
* **Схинвалӣ**, *Осетияи Ҷанубӣ*
* **Кувайт (шаҳр)**, Кувайт
* **Эпископи**, *Акротири ва Декелия* (Бритониё)
* **Риёз**, Арабистони Саудӣ

 |

 |
| **\*** Кишварҳои фароқораӣ.**†** Ниг. Вазъи сиёсии Уршалим. Ҳарду кишвар, Исроил ва Фаластин, Уршалимро ҳамчун пойтахти худ қарор додаанд. Дар Уршалим порлумони Исроил ва тақрибан ҳама вазорату ҳукумати Исроил ҷой доранд. Дар Тел-Авив қисми бештари сафоратҳои хориҷӣ дар Исроил қарор доранд; Ромуллоҳ дафтари маъмурии Худмухтории Фаластин мебошад.**+** Бо таваҷҷуҳ ба Конститутсияи Ҷумҳурии Чин дар соли 1947, Нанкин пойтахти расмии Ҷумҳурии Чин ва Тайбэй — қароргоҳи ҳукумат мебошад. Ниг. низ Сиёсати хориҷии Ҷумҳурии Чин. |

| ⚙️ Шаҳрҳои калонтарини Афғонистон |
| --- |
| Пойтахт | Кобул |  |
| Шаҳрҳо бо шумораи аҳолӣзиёда аз 100 ҳаз. нафар | Қандаҳор  • Ҳирот  • Мазори Шариф  • Қундуз  • Ҷалолобод  • Лашкаргоҳ  • Толиқон  • Пули Хумри · Хуст  • Ғазнӣ  • Шибирғон  • Сари Пул  • Фароҳ |